cyanic-selkie/wikianc huggingface dataset:
Haukonsalo
Historiaa
Puumalan kahakkana tunnettu välikohtaus tapahtui 1788 Vuolteensalmella. Ruotsin kuningas Kustaa III käytti sitä syynä aloittaessaan Kustaa III:n sodan.
Venäläisten tilanne pikkuvihan jälkeen (1742–1743) oli Saimaalla ongelmallinen siitä syystä, että Puumalansalmi kuului Ruotsille. Tämä hankaloitti kaupankäyntiä, sillä tavarakuljetukset yhdeltä venäläiseltä alueelle toiselle venäläiselle alueelle kulkivat Puumalansalmen kautta. Silloin joutui tavarankuljettaja maksamaan tullia Ruotsin kruunulle. Toisaalta sotilaalliset kuljetukset eivät voineet käyttää Puumalansalmea. Generalissimus Aleksandr Suvorov esitti siksi, että rakennettaisiin vesitie venäläisten alueiden läpi. Aluksi oli suunniteltu rakentaa vuosien 1791–1794 aikana kolme kanavaa, mutta lopulta niitä tuli neljä. Niitä kutsutaan Suvorovin sotakanaviksi ja Haukonsalon kaakkoispäähän rakennettua kutsuttiin Käyhkään kanavaksi.
Ennen toista maailmansotaa kulki Viipurista Mikkeliin kantatie, josta osa jäi sodan jälkeen Neuvostoliitolle. Sitä parannettiin monesta kohdasta 1960-luvulla. Puumalan ja Ruokolahden välinen osuus rakennettiin uudelleen 1960-luvun alussa. Tässä yhteydessä on Vuosalmen silta ohitettu ja tilalle on rakennettu pengertie, joka on tukkinut Vuosalmen virtauksen. Näin liitettiin Kitulansalo Haukonsaloon niemimaaksi.
Ryan Villopoto
thumb|Ryan Villopoto Ryan Villopoto (s. 13. elokuuta 1988) on yhdysvaltalainen kilpailu-uransa päättänyt motocross- ja supercross-kuljettaja. Hän voitti Kawasakilla American Motorcyclist Associationin mestaruuden Lites-luokassa vuosina 2006 ja 2007. Kausi 2015 jäi hänen viimeiseksi kaudekseen. Viimeisenä kautenaan hän ajoi motocrossin MM-sarjassa Monster Energy Kawasaki racing teamissa. Villopoto ilmoitti hänen kilpailu-uransa päättämisestä kauden 2015 puolivälissä. Hän on kotoisin Poulsbosta Washingtonista.
Taivaalliset rungot
10 taivaallista runkoa (天干, pinyin: tiāngān) ovat vanhimmat tunnetut kiinalaiset ajan laskemiseen käytetyt merkit.
Historia
Professori Guo Moruo (郭沫若) esitti 1940-luvulla julkaistussa kirjassaan 郭沫若全集考古编 (Guō Mòruò quánjí kǎogǔ biān eli Guo Muruon arkeologisten kirjoitusten kokoelma), että taivaalliset oksat olisivat tulleet käyttöön eri aikoina. Hänen mukaansa rungot jiasta dingiin esittävät kalan osia ja tulivat käyttöön aikana, jolloin ihmiset saivat elantonsa kalastuksesta ja metsästyksestä. Rungot wusta guihin esittäisivät aseita ja maanviljelyssä käytettyjä työkaluja ja olisivat peräisin myöhäisemmältä ajalta, jolloin maanviljely kehittyi.
Nykytutkija Tang Hanin mukaan Shang-dynastian tärkein heimo oli nimeltään Jia ja ensimmäisen heimopäällikön nimi oli Shang Jia 上甲. Kun heimot vuorotellen tulivat uhraamaan jumalilleen ja esi-isilleen, Jia-heimon vuoro oli viikon ensimmäisenä päivänä. Tämän vuoksi ensimmäinen päivä oli jiari (甲日 jiǎrì, jia-päivä). Näin päivät olisivat saaneet nimensä ja "jia" merkityksensä "ensimmäinen".
Shang-dynastian aikana ainakin kuninkaille annettiin kuoleman jälkeen nimi, jonka toisena osana oli yksi taivaallisista rungoista.
Ajanlasku
Shang-dynastian aikaisen tarun mukaan taivaalla oli alun perin kymmenen aurinkoa. Taivaalliset rungot ovat näiden aurinkojen nimet. Joka aamu yksi auringoista nousi taivaalle nimilistan kuvaamassa järjestyksessä. Tämä kierto muodosti 10-päiväisen viikon (旬 xǔn).
Myöhemmin taivaallisiin runkoihin liitettiin viiden elementin yin-yang-vaiheet.
Shang-dynastian ajalta peräisin olevat oraakkeliluukirjoitukset osoittavat, että taivaalliset rungot on jo tuolloin liitetty maallisiin oksiin ja näin muodostettu jiazi-kalenteri, joka on jatkuvasti käytössä kuu- ja aurinkokalenterien ohessa. Se on usean kiinalaisen astrologisen menetelmän perusta.
Ilmansuunnat
thumb|300px|Kehät sisältä ulos: 1. kehä: 12 maallista oksaa 2. kehä: 24 vuorta 3. kehä: kahdeksan taivaallisista rungoista 4. kehä: 8 trigrammia Taivaallisia oksia käytetään myös määrittelemään ilmansuuntia.
Fengshuissa käytetyn luopanin eli kompassin kehä jaetaan 24 "vuoreen" (山 shān). Pääilmansuuntien molemmin puolin olevat vuoret on nimetty kahdeksan taivaallisen rungon mukaan. Wu- ja ji-runkoja ei käytetä, koska ne edustavat maata itseään, keskusta, josta katsotaan eri suuntiin.
Lääketiede
Taivaalliset oksat ovat yksi kiinalaisen lääketieteen välineistä. Ihmisen syntymäajan neljän pilarin kartan rungoista ja oksista voidaan määritellä synnynnäiset fysiologiset heikkoudet ja vahvuudet. Tämän avulla voidaan analysoida hoidettavan taudin syy sekä sopivin tapa hoitaa sitä.
Sää
Vuoden taivaalliset rungot kuvaavat voimassa olevaa taivaallista energiaa, joka vaikuttaa säähän. Tällöin rungoille annetaan viiden elementin määreet eri tavoin.
Moderni käyttö
Taivaallisia oksia käytetään Kiinassa, Koreassa, ja Japanissa lukuina erilaisissa luettelointia vaativissa tehtävissä:
Lisäksi Koreassa (erityisesti IT-alalla) merkkejä gap (甲) ja eul (乙) käytetään virallisissa sopimuksissa osoittamaan suurempaa ja pienempää sopimuksen osapuolta.
The Haunting
The Haunting voi tarkoittaa seuraavia asioita
Salaspils
Salaspils on kaupunki entisessä Riian piirissä Latviassa. Salsapilsin nimi on peräisin Mārtiņsalan saaren linnasta.
Ennen maailmansotia
Arkeologisten tutkimusten Salaspilsissä on ollut 900–1300 -luvulla puutaloissa asuvia liiviläisiä ja baltteja. Historiallisissa kirjoituksissa Salaspils mainittiin ensimmäisen kerran vuonna 1186.
Liivinmaan ritarikunta rakensi Salaspilsiin linnan vuonna 1380. 1400–1500-luvuilla linnan ympärille rakentui pieni kaupunki. Se kuitenkin tuhoutui vuonna 1577 Liivinmaan sodassa.
Puolan ja Ruotsin välisessä sodassa Ruotsin kuningas Kaarle IX kärsi vuonna 1605 tappion Kirkholman taistelussa puolalaisia vastaan. Hän menetti hevosensa ja selviytyi kun Henrik Wrede antoi hänelle hevosensa. Wrede itse kaatui, mutta hänen jälkeläisensä saivat tiloja Elimäeltä. Salaspilsin alueelle haudattiin noin 9 000 ruotsalaista sotilasta.
Maailmansodat ja niiden jälkeen
Ensimmäisen maailmansodan aikana Salaspils kuului sodan eturintamaan, joten siellä tuhoutui paljon rakennuksia.
Toisen maailmansodan aikaan, vuonna 1941, Salaspilsissä perustettiin natsien Latvian suurin keskitysleiri, pinta-alaltaan noin 14 hehtaaria. Vuonna 1942 siellä oli 1500 vankia, luku saattoi hetkellisesti nousta jopa 6000 vankiin. Leiriin joutui mm. juutalaisia ja poliittisia vankeja. Vuonna 1944 leiri suljettiin. Paikalle pystytettiin muistopatsaskokonaisuus vuonna 1967 leirissä kuolleiden muistoksi.
Latvia joutui kuitenkin toisen maailmansodan jälkeen Neuvostoliiton hallintaan. 1960-luvun tienoilla Salaspilsiin tuli teollisuutta ja isoja kerrostaloja. Kaupungista tuli Latvian keskeinen energiateollisuuden, tieteen ja maatalouden keskus. Kaupungin rakentamisen tieltä tuhottiin entisaikaisia rakennuksia.
Eva Ryynänen
Eva Ryynänen (o.s. Åsenbrygg (Honkajärvi), 15. kesäkuuta 1915 Vieremä – 18. lokakuuta 2001 Lieksa) oli suomalainen kuvanveistäjä. Hän käytti materiaalinaan erityisesti puuta. Hänen veistostensa aiheita olivat lapset, eläimet, luonto ja maalaistalon askareet.
Ryynänen kävi Suomen taideakatemian koulun 1934–1939. Taiteilijan debyyttinäyttely oli 1940. Hän on tehnyt yli 500 veistosta, joista 50 on ulkomailla. Ryynäsen ateljee sijaitsee Vuonislahdella 28 kilometriä Lieksasta Joensuuhun päin. Ateljee, Ryynäsen kotitalo ja samassa pihapiirissä sijaitseva Paaterin kirkko ovat matkailunähtävyyksiä. thumb|Ryynästen kotitalo Ryynäsen puoliso oli maanviljelijä Paavo Ryynänen (k. 2002). Ryynäsen vanhemmat olivat Juho Åsenbrygg (Honkajärvi) ja Aino Å., o.s. Hujanen.
Gradius 2
Gradius 2 (tunnettu myös nimellä Nemesis 2) on Konamin kehittämä ja julkaisema ampumapeli, joka julkaistiin vuonna MSX:lle. Peli on jatkoa Gradiukselle
Carola Sandbacka
Carola Sandbacka-Mounce (s. 26. lokakuuta 1951 Tampere) on suomenruotsalainen Walesissa asuva filosofian tohtori ja kirjailija.
Sandbackan esikoisromaani Satu Sarastron tiestä ilmestyi ruotsiksi 1978 ja suomen kielellä 1981. Hänen romaaninsa Ellen Llewellyn joka kuvasi tamperelaista porvaristoa 1900-luvun alussa ilmestyi ruotsiksi 1995 ja suomeksi 1996. Romaani oli myös Finlandia-palkintoehdokkaana. Sandbacka asuu Swanseassa Walesissa.
Shaw Clifton
thumb|right|Shaw Clifton Shaw Clifton (s. 21. syyskuuta 1945) on Pelastusarmeijan nykyinen, järjestyksessä kahdeksastoista kenraali. Hän astui virkaansa John Larssonin seuraajana 2. huhtikuuta 2006.
Belfastissa, Pohjois-Irlannissa syntynyt Clifton sai Pelastusarmeijassa upseerin arvon 5. heinäkuuta 1973. Hänet tunnetaan sukupuolten välisen tasa-arvon kannattajana. Hän nai vuonna 1967 puolisonsa Helenin, jonka kanssa hän sai kolme lasta.
Tienamysiini
Tienamysiini (C11H16SN2O4) on β-laktaameihin kuuluva orgaaninen yhdiste. Yhdisteellä on antibioottisia ominaisuuksia, mutta se ei sovellu käytettäväksi lääkkeenä epästabiiliutensa vuoksi. Tienamysiinin rakenne on kuitenkin perusta karbapeneemiantibiooteille.
Ominaisuudet ja esiintyminen luonnossa
Huoneenlämpötilassa tienamysiini on väritöntä tai valkoista kiteistä ainetta. Se on hygroskooppista eli imee kosteutta. Tienamysiinin eristivät Merckin tutkijat vuonna 1974 Streptomyces cattleya-bakteerin kasvatusliemestä. Tienamysiinin rakenne koostuu laktaamirenkaasta, johon on kiinnittynyt hydroksietyyliryhmä. Laktaamirengas on myös fuusioitunut tyydyttymättömän viisiatomisen renkaan kanssa. Tienamysiini on optisesti aktiivista ja sen ominaiskiertokyky vesiliuoksessa on +82,7. Yhdiste liukenee veteen ja vähäisessä määrin metanoliin. Tienamysiini on suhteellisen epästabiili ja on vesiliuoksessa stabiili ainoastaan pH-alueella 2–5 ja suhteellisen laimeina liuoksina. Tienamysiinillä on antibioottisia ominaisuuksia ja se tehoaa niin grampositiivisiin kuin gramnegatiivisiin bakteereihin. Se on myös resistentti useiden bakteerien laktamaasientsyymeille ja tämä johtuu laktaamirenkaaseen liittyneestä hydroksietyyliryhmästä.
Biosynteesi ja synteesi
Streptomyces cattleya-bakteeri biosyntetisoi tienamysiinin fuusioituneen β-laktaamirenkaan glutamiini- ja etikkahapoista, rikkiä sisältävä kysteinyyliamiini sivuketju on peräisin kysteiiniaminohaposta ja hydroksyylietyyliryhmä on peräisin metioniiniaminohaposta. Koska tienamysiinin rakenne on suhteellisen epästabiili ja yhdiste liukenee huonosti orgaanisiin liuottimiin, on sen eristäminen sitä tuottavan bakteerin kasvatusliemestä uuton avulla vaikeaa. Yhdisteen valmistamiseen on pyritty kehittämään kemiallisia synteesejä, joita on niin raseemisen seoksen muodostavia kuin enantiopuhtaita kokonaissynteesejä.
Bob Schoutsen
thumb|250px|Bob Schoutsen Bob Schoutsen (s. 19. heinäkuuta 1951 Amsterdam, Pohjois-Hollanti) on alankomaalainen uimari, joka osallistui olympialaisiin Méxicossa 1968 ja Münchenissä 1972. Hänen paras olympiasijoituksensa oli Méxicon kisojen kuudes sija 100 metrin selkäuinnissa ajalla 1.01,8. EM-kilpailuissa 1970 hän saavutti 100 metrin selkäuinnissa pronssia Alankomaiden ennätysajalla 1.00,4 ja sijoittui 200 metrin selkäuinnissa neljänneksi maansa ennätyksellä 2.11,9.
City of Manchester Stadium
Etihad Stadium (tunnetaan myös nimillä City of Manchester Stadium, COMS ja Eastlands) on urheilustadion Manchesterissa, Englannissa. Alun perin stadion suunniteltiin vuoden 2000 kesäolympialaisten pitopaikaksi, mutta kun kisoja ei saatu Manchesteriin, stadion tehtiin vuoden 2002 Kansainyhteisön kisoja varten. Kisojen jälkeen stadionista tuli jalkapallojoukkue Manchester Cityn kotistadion, johon se muutti entiseltä kotikentältään Maine Roadilta vuonna 2003. Kansainyhteisön kisojen jälkeen kenttä muutettiin vain jalkapallokäyttöön ja sieltä poistettiin juoksuradat. 8. heinäkuuta 2011 stadionin nimeksi tuli Etihad Stadium lentoyhtiö Etihadin solmittua 10 vuoden sopimuksen seuran kanssa.
55 097 katsojaa vetävä City of Manchester Stadium on kapasiteetillaan kuudenneksi suurin jalkapallostadion Englannissa ja kymmenenneksi suurin stadion Britanniassa. Vuonna 2008 stadionilla pelattiin UEFA Cupin loppuottelu.
FC Encamp
FC Encamp on andorralainen jalkapalloseura, jonka kotikunta on Encamp. Seura on andorralaiseksi seuraksi poikkeuksellisesti perustettu jo vuonna 1950, eli kymmeniä vuosia ennen maan liigan perustamista. Encamp kilpailikin vuosia Espanjan alasarjoissa.
Marqués de la Ensenada (D43)
Marqués de la Ensenada (runkonumero D43) oli Espanjan laivaston vuonna 1955 vesillelaskettu Oquendo-luokan hävittäjä.
Valmistus
Alus tilattiin Ferrolista, missä köli laskettiin 4. syyskuuta 1951. Alus laskettiin vesille 15. heinäkuuta 1959. Alus siirrettiin Cartagenaan, missä se laskettiin vesille 2. maaliskuuta 1968 ja otettiin palvelukseen 10. syyskuuta 1970.
Työpöytäympäristö
Tyypillisesti nykyaikainen työpöytäympäristö koostuu taustakuvasta, työkalupalkeista, kuvakkeista sekä ikkunoista ja on suunniteltu käytettäväksi hiiren ja näppäimistön avulla. Työpöytäympäristöt ovat suosituin käyttöliittymävaihtoehto vanhemmille tekstipohjaisille komentoliittymille. Nykyisin lähes kaikkien normaaliin työpöytäkäyttöön tarkoitettujen käyttöjärjestelmien ensisijainen käyttöliittymä on työpöytäympäristö.
Työpöytä-metafora
Käytettävyyden nimissä työpöytä-metaforan kanssa on kuitenkin joustettu ja sitä on laajennettu joissakin asioissa: Roskakori löytyy usein työpöydältä. Samoin työpöydällä ovat erilaiset levyt ja verkkoasemat, joita voidaan verrata arkistokaappeihin ja -laatikoihin. Kansioita voi asetella sisäkkäin hierarkkiseksi rakenteeksi loputtoman tuntuisesti ilman fyysisiä rajoituksia. Käytössä on myös ominaisuuksia, joilla ei ole tosimaailman vastinetta. Tällaisia ovat esimerkiksi valikkopalkit, tehtäväpalkit ja dock.
Toteutus
thumb|[[X Window System -ikkunointijärjestelmä ja twm-ikkunanhallintaohjelma ilman varsinaista työpöytäympäristöä]] Työpöytäympäristö koostuu yleensä useista eri toiminnot toteuttavista ohjelmista. Seuraavassa on lueteltu yleisimpiä työpöytäympäristön ohjelmakomponentteja:
Historia
Applen Mac OS:n jalanjäljissä julkaistiin Digital Researchin kehittämä Graphical Environment Manager (GEM) sekä Amiga:n mukana esitelty Workbench. 1980-luvun puolivälissä julkaistiin myös Unix-koneille tarkoitettu X Window System, jonka päälle myöhemmin kehitettiin erilaisia työpöytäympäristöjä. Vuoden 1985 lopulla Microsoft julkaisi Windows 1.0:n, joka oli suhteellisen alkeellinen verrattuna kilpailijoihinsa kuten Mac OS:ään. Myöhempien versioiden kehittyessä ja käytön yleistyessä nousi Windowsin työpöytä vähitellen käytetyimmäksi työpöytäympäristöksi.
Vuonna 1989 julkaistu Nextstep edusti erilaista suuntausta kuin aiemmat ja sisälsi ensimmäistä kertaa Dock-ohjelmapalkin, joka kopioitiin myöhemmin Mac OS X:ään. Jotkut nykyiset työpöytäympäristöt kuten Window Maker imitoivat Nextstepiä. 1990-luvun alkupuolella ilmestyivät ensimmäiset X Window Systemin päälle rakennetut työpöytäympäristöt kuten Common Desktop Environment. 1990-luvun puolessa välissä julkaistun Windows 95:n työpöytä erosi huomattavasti edeltäjistään. Tämän jälkeen Windowsin työpöytä on pysynyt pääpiirteittäin muuttumattomana. 1990-luvun lopulla alkoi nykyisten Unix/Linux-työpöytäympäristöjen esiinmarssi, kun KDE, GNOME ja Xfce saivat alkunsa.
Perinteisesti työpöytäympäristöt ovat ikkunoiden päällekkäistä pinoamista lukuun ottamatta perustuneet täysin 2-ulotteiseen ajattelutapaan. Viime aikoina näiden käyttöliittymiin on alettu kuitenkin sisällyttää erilaisia 3-ulotteisia tehosteita. Tällaisia tarjoaa esimerkiksi useiden X Window System -työpöytäympäristöjen kanssa toimiva Compiz.
Työpöytäympäristöt eri käyttöjärjestelmissä
Käytetyin työpöytäympäristö on Windows-käyttöjärjestelmän työpöytä. Muita yleisiä työpöytäympäristöjä ovat Mac OS:n työpöytä sekä useat Unix/Linux-käyttöjärjestelmien työpöytäympäristöt kuten GNOME ja KDE. Windowsin ja Mac OS:n työpöydät eivät ole helposti vaihdettavissa eivätkä myöskään kovin vapaasti muokattavissa, joten niiden toiminta on aina pääpiirteittäin sama. Teemoilla voi kuitenkin muokata työpöytäelementtien ulkonäköä itselle sopivammaksi.
Unix-tyyppisille käyttöjärjestelmille (muun muassa Linux, BSD) on saatavilla lukemattomia erilaisia työpöytäympäristöjä, jotka on toimivat Wayland- tai X Window System -ikkunointijärjestelmän päällä. Windowsin ja Mac OS:n työpöytiin verrattuna nämä ovat yleensä monilta osin muokattavampia. Yleisimpiä tällaisia työpöytäympäristöjä ovat GNOME, KDE ja Xfce.
Valmiin työpöytäympäristön käyttämisen sijaan käyttäjä voi myös koota työpöytänsä itse haluamastaan ikkunanhallintaohjelmasta ja muista ohjelmista. Useat ikkunanhallintaohjelmat onkin tarkoitettu käytettäväksi ilman varsinaista työpöytäympäristöä, ja ne sisältävät puhtaan ikkunanhallinnan lisäksi muita tyypillisistä työpöytäympäristöistä löytyviä elementtejä. Tällaisia ikkunanhallintaohjelmia ovat esimerkiksi Enlightenment ja Window Maker. Usein tässä tapauksessa ikkunanhallintaohjelma samaistetaan työpöytäympäristön kanssa, ja saatetaankin puhua esimerkiksi Openbox-työpöydästä.
Auto GP -kausi 2011
Auto GP -kausi 2011 oli Auto GP -sarjan toinen kausi, joka korvasi Euroseries 3000 -sarjan ja vaihtui nimeksi Auto GP. Kausi alkoi 14. toukokuuta Italian, Monzan radalla ja päättyi 2. lokakuuta Italian, Mugellossa. Sarjan mestaruuden voitti Kevin Ceccon. Toiseksi sijoittui Luca Filippi ja kolmanneksi Sergei Afanasjev.
Televisiosarjan Simpsonit alkutekstijakso
thumb|Logo ohjelman alkaessa.
Alkutekstijakso voi esiintyä yksittäisissä jaksoissa eripituisina versioina jakson tarpeista riippuen. Täyspitkästä alkutekstijaksosta on ollut sarjan aikana käytössä kolme pysyvää versiota, 1. tuotantokauden varhainen versio, vuosina 1990–2009 – 2. tuotantokauden alusta aina 20. tuotantokauden alkupuolelle – käytetty ”klassinen versio” sekä sen jälkeen käytössä ollut teräväpiirtoversio. Nykymuotoinen alkutunnus nähtiin ensi kerran 20. tuotantokauden kymmenennessä jaksossa ”Silmä silmästä” helmikuussa 2009.
Alkuperäinen alkutunnus (1. tuotantokausi)
Ensimmäisellä tuotantokaudella oli käytössä alkutekstijakson varhaisempi versio, joka oli pääosin identtinen myöhemmän version kanssa, mutta sen animointi oli hieman kömpelömpi ja eräät kohtaukset erosivat hieman: Ydinvoimalassa Homerin taustalla näkyy Burnsin ja Smithersin sijasta hampurilaista pihtien avulla syövä satunnainen työntekijä. Bart ei ohita jalkakäytävällä sarjasta tuttuja hahmoja, vaan joukon bussipysäkillä seisovia satunnaisia aikuisia; ohittaessaan heidät hän kiskaisee pysäkin kyltin mennessään, jolloin bussi ajaa pysäkin ohi ja ihmiset juoksevat sen perään. Välähdys muista Springfieldin asukkaista puuttuu ja sen tilalla nähdään Lisa pyöräilemässä kuoppaisella tiellä korkean kirjapinon kanssa. Lisa ajaa pihaan hetkeä ennen Homerin tuloa eikä päinvastoin, musiikin melodia poikkeaa myöhemmästä Bartin lautailukohtauksessa ja Lisan saapuessa pihaan, yhdessä ensimmäisen kauden jaksossa sohvakohtaus ei sisällä mitään vitsiä ja joissain jaksoissa ei ollut alkutekstijaksoa lainkaan, vaan ne alkoivat suoraan itse jaksosta.
Klassinen alkutunnus (2.–20. tuotantokausi)
thumb|Liitutauluvitsi 5. tuotantokauden jaksosta ”Burnsin perillinen”. Bart kopioi taululle lausetta ”Lippuvala ei pääty Eläköön Saatana”. Jakson alussa nähdään taivas, johon sanat ”The Simpsons” ilmestyvät keltaisilla kirjaimilla pilvien välistä samalla kun ne kuullaan laulettuina. Kuva zoomaa P-kirjaimen läpi, jolloin näkyviin ilmestyy ilmakuva Springfieldin kaupungista. Kuvaan ilmestyy Springfieldin ala-aste, jonka luokan ikkunasta näkyy Bart Simpson kopioimassa jotain lausetta kymmeniä kertoja liitutaululle. Bartin kopioima lause on yksi alkutunnuksen vaihtuvista vitseistä ja viittaa yleensä johonkin kepposeen, josta Bart on joutunut jälki-istuntoon (lause sisältää usein sanat ”En enää tee…” tai ”…ei ole…”). Ainoastaan muutama liitutaulukirjoitus on kierrätetty useammassa jaksossa. Kuullessaan koulun kellon soivan Bart ryntää riemuissaan ulos luokasta ja lähtee rullalautailemaan kotiin.
Seuraavaksi nähdään Homer Simpson työpaikallaan ydinvoimalassa. Kuullessaan summerin soivan hän kiirehtii pois, jolloin hehkuva uraanisauva sujahtaa kiinni hänen paitansa selkämykseen. Taustalla summerin äänestä yllättynyt Montgomery Burns kuulostelee rannekelloaan.
Kohtaus vaihtuu kauppaan, jossa Marge Simpson lukee naistenlehteä samalla kun ostokset valuvat liukuhihnaa pitkin kassalle. Ostosten seassa istuva Maggie Simpson joutuu myyjän hinnoittelemaksi. Kassakoneen digitaalinäytöllä vilahtaa Maggien hintana hetken ajan summa 847,63 dollaria, joka erään tulkinnan mukaan vastaa vaippaikäisen tarvikkeiden ja ruokien kuluja Yhdysvalloissa yhden kuukauden aikana. Myyjä heittää ostospussin Margen ostoskärryihin, jolloin Maggie kurkistaa pussista ulos ja Marge huokaa helpottuneena.
Seuraavaksi nähdään koulun musiikkiluokka, jossa Lisa Simpsonin saksofonisoolo sotkee musiikinopettaja Dewey Largon johtaman orkesteriharjoituksen. Largo osoittaa Lisan ulos luokasta, mutta tämä jatkaa soittamista ovelle saakka. Lisan soittama melodia muodostaa alkutunnuksen toisen vaihtuvan elementin, mutta se ei vaihdu jokaisessa jaksossa.
Autolla kotiin ajava Homer tuntee uraanisauvan selässään ja viskaa sen ulos auton ikkunasta. Samassa kadunkulmassa rullalautaileva Bart kiepauttaa itsensä lyhtypylvään ympäri ja pujottelee jalkakäytävällä ihmisten välistä. Bartin ohittamat hahmot ovat Helen Lovejoy, koiraa ulkoiluttava Apu Nahasapeemapetilon, baarinsa ovella norkoileva Moe Szyslak, Barney Gumble, Jacques (muutamassa varhaisessa jaksossa esiintynyt Margen viettelijä), saksofonia pitelevä Veri-ien Murphy ja pamppua heiluttava poliisipäällikkö Clancy Wiggum. Lisäksi taustalla näyteikkunassa näkyvät Hassu-klovnin kasvot useassa tv-ruudussa (Hassu näkyy myös aiemmassa kohtauksessa Margen lukeman lehden kannessa). Bartin ylittäessä risteyksen kuva siirtyy seuraamaan Margen autoa. Muutaman mutkan ajan näyttää siltä kuin Maggie ohjaisi autoa, mutta oikeasti hänelle on vain asetettu turvaistuimeen leikkiratti. Marge ja Maggie soittavat rattiensa äänitorvia samanaikaisesti.
Kuva panoroi Margen autosta äkillisesti Simpsonien kotitalon pihaan näyttäen lyhyenä vilahduksena joukon muita sivuhahmoja. Ensimmäisenä kotiin saapuva Homer ajaa autonsa pihatielle, jolloin Bart hyppää rullalaudallaan aidan yli ja pompahtaa auton katolta pihalle. Ulos autosta astuva Homer joutuu väistämään pyörällään pihalle syöksyvää Lisaa ja huudahtaa vakiohokemansa "D'oh!". Margen ajaessa toisella autolla suoraan autotalliin Homer juoksee kiljuen auton edellä karkuun ja autotallin takaovesta sisään taloon.
Alkutunnuksen viimeinen osa on niin sanottu sohvavitsi (couch gag), joka on vaihtuvista vitseistä tunnetuin ja yleensä myös pisin. Simpsoneiden perhe ryntää sohvalle katsomaan televisiota, jolloin tapahtuu jotain odottamatonta ja hassua, esimerkiksi lattia pettää sohvan alla tai sohva on varastettu. Monet sohvavitseistä on käytetty sarjassa vähintään kahdessa eri jaksossa. Sohvavitsin jälkeen näkyy vielä lähikuva Simpsoneiden televisioruudusta, johon ilmestyvät sarjan luojien nimet (”Luonut Matt Groening, kehittäneet James L. Brooks, Matt Groening, Sam Simon”) huojuvilla kirjaimilla.
Nykyinen teräväpiirtoalkutunnus (20. tuotantokaudesta alkaen)
Alkutekstijakso uusittiin, kun sarja siirtyi HDTV-muotoon 20. tuotantokauden alussa. Se noudattelee pääpiirteissään vanhaa versiota, mutta useimpiin kohtauksiin on lisätty ylimääräisiä hahmoja ja vitsejä, minkä lisäksi hahmojen ulkonäkö ja liikehdintä on mukautettu sarjan 2000-luvun ilmettä vastaavaksi ja animaatio on väreiltään kirkkaampi. Uusi alkutunnus sisältää seuraavat erot aiempaan:
Tekstin ”The Simpsons” ilmestyessä sen ohi lentää jokin outo hahmo, useimmiten kolmisilmäinen varis. Springfieldin ilmakuvassa näkyy ydinvoimalan ohella enemmän tunnistettavia kohteita, kuten autonrengasrovio ja kaupungintalo. Keskusaukiolla Jimbo ja Kearney sahaavat kaupungin perustajan, Jebediah Springfieldin patsaalta päätä irti. Patsaan pää tipahtaa jäätelötötteröä syövän Ralph Wiggumin päähän. Ennen kuvan tarkentumista kouluun nähdään saman kadun varrella muun muassa sarjasta tutut Sarjakuvahemmon puoti The Android’s Dungeon, donitsileipomon maskottipatsas sekä tien oikealla puolella suuri mainoskyltti, jonka humoristinen teksti muodostaa alkutunnukseen uuden joka jaksossa vaihtuvan vitsin.
Bartin luokan seinällä on kehystetty kuva Homerista avaruuspuvussa (viittaus 5. kauden jaksoon "Homer, seuraava astronautti"). Rullalautaillessaan ulos koulusta Bart hyppää talonmies Willien haravoiman lehtikasan päälle, jonka alta paljastuu jalkakäytävälle sammunut Barney Gumble. Homerin taustalla ydinvoimalassa nähdään Burnsin ja Smithersin sijasta Lenny ja Carl, jotka kaatuvat tikkailla yrittäessään vaihtaa numeroa 3 kylttiin "päivää ilman tapaturmia".
Kauppakohtauksessa nähdään Margen takana Patty ja Selma, joiden ostoskärryt ovat täynnä tupakka-askeja. Kaupan kassa on vaihtunut tummaihoiseksi ja liukuhihnalla näkyvät tuotteet viittaavat sarjan vanhoihin jaksoihin. Kassakone näyttää Maggielle kaksi eri hintaa, 243,26 ja 486,52 dollaria. Noustessaan ostospussista Maggie heristelee nyrkkiä viereisestä pussista pilkistävän yksikulmakarvaisen vauvan kanssa, kun taas Marge näyttää rauhalliselta. Musiikkiluokassa osa orkesterin lapsista on vaihtunut, minkä lisäksi Sherri ja Terri eivät soita huiluja, vaan pelaavat käsikonsoleita. Luokasta poistuva Lisa kurkistaa vielä kerran ovesta soittaessaan viimeisen nuotin.
Homerin autostaan viskaama uraanisauva putoaa penkillä istuvan Oton päälle, joka syö sen. Bartin jalkakäytävällä ohittamat hahmot ovat Sideshow Bob (joka yrittää huitaista Bartia viidakkoveitsellä), Helen Lovejoy, Apu ja tämän kahdeksaiset, Moe, Sarjakuvahemmo, Disco Stu, hullu kissanainen, ilmaan ammuskeleva rikas teksasilainen ja poliisipäällikkö Wiggum. Risteyksessä Hans Moleman kurkistaa viemärinkannen alta, mutta kansi paukahtaa kiinni Margen auton ajaessa sen yli. Isoisä Abraham Simpson torkkuu auton etupenkillä Maggien vieressä ja herää säikähtäen äänitorven ääneen, jolloin hänen tekohampaansa putoavat suusta. Välähdys sivuhahmoista sisältää suuremman määrän hahmoja ja mukana ovat jopa Jumala ja Saatana.
Homer ei ehdi pakenemaan Margen autoa, joka törmää Homeriin autotallissa ja sinkauttaa hänet oven läpi, jolloin oveen jää hänenmuotoisensa aukko. Tyypillinen sohvavitsi on uudessa versiossa pidempi kuin vanhassa, usein jopa useita kohtauksia sisältävä pieni juonellinen tarina. Simpsonien televisioruutu on muuttunut laajakuvatelevision näköiseksi.
Seututie 616
thumb|right|260px|Seututie 616 Kangasniemen keskustassa. Seututie 616 on seututie, joka johtaa Joutsasta Kangasniemelle. Tien eteläinen pää on Joutsassa, jossa se liittyy T-risteyksessä seututie 428:aan (Joutsa–Mäntyharju). Risteyksestä noin kilometri länteen kulkee valtatie 4 (E75), jolle on yhteys seututien 428:n kautta. Seututie 616 on tärkein tieyhteys pääkaupunkiseudun suunnasta Kangasniemelle. Koska Kangasniemi on suosittu kesämökkikunta etenkin pääkaupunkiseutulaisille, liikenne kesäviikonloppuisin on erittäin vilkasta. Tie on paikoin mutkainen ja mäkinen, joten sillä on nopeusrajoitus 80 km/h.
Televisiosarjan Simpsonit alkutekstijakso
Nykyinen teräväpiirtoalkutunnus (20. tuotantokaudesta alkaen)
Muutamissa uudemmissa jaksoissa alkutunnus sisältää vielä ylimääräisiä tavallisesta poikkeavia yksityiskohtia: Lisa soittaa joskus jotain muuta soitinta kuin saksofonia, esimerkiksi viulua, harppua tai thereminiä, ja Bartin sijasta liitutaululle kirjoittamassa on pari kertaa ollutkin Homer tai Lisa. Eräissä, tyypillisesti Matt Selmanin tuottamissa jaksoissa lähes koko alkutunnus ohitetaan ja kuva siirtyy The Simpsons -tekstin läpi suoraan itse jakson ensimmäiseen kohtaukseen.
Parodiaversiot ja muunnelmat alkutunnuksesta
Joissakin Simpsoneiden jaksoissa on kohtauksia, jotka parodioivat alkutekstijaksoa. Esimerkiksi 16. kauden jaksossa ”Ahmatti”, jossa Bart lihoo, näytetään koulun ikkunasta kuinka Bart ostaa automaatista karkkia, ja kun hän koulun kellon soidessa hyppää rullalaudallaan asfaltille, se hajoaa Bartin painosta. Myös 5. kauden jaksossa ”Cape Fear” ja 26. kauden jaksossa ”Äiti kyylä” on alkutekstijaksoa parodioivat kohtaukset.
Seututie 616
Tien nimenä on aluksi Kangasniementie, joka vaihtuu Joutsan maantieksi Kortesalmen sillalla kunnanrajalla. Ennen Kangasniemen kirkonkylää tie yhdistyy T-risteyksessä Pylvänälässä yhdystie 4421:een, jonka kautta valtatie 13 oli aiemmin linjattu. Kirkonkylän halki kuljettuaan 616 päättyy nykyiselle valtatie 13:lle Lapaskankaalla. Risteyksen jälkeen tie jatkuu seututie 447:nä kohti Pieksämäkeä.
Televisiosarjan Simpsonit alkutekstijakso
Kauhujen talo -jaksojen alkutunnukset
Kauhujen talo -jaksoissa intro oli ennen 7. tuotantokautta tällainen: Kuva tulee pilvien seasta ja ilmestyy teksti The Simpsons Halloween Special ja jakson järjestysnumero roomalaisilla numeroilla. Pilvien seasta ilmestyy näkyviin Springfieldin hautausmaa, jossa nähdään humoristisia tekstejä sisältäviä hautakiviä. Sen jälkeen kuvakulma nousee hautausmaan kummulle, josta näkyy Simpsoneiden talo. Lisäksi Kauhujen talo -jaksoissa Simpsonien televisioruudulla näkyvät tekijöiden nimet on kirjoitettu vihreällä nesteellä. Nykyään Kauhujen taloissa ei ole erityistä alkutekstijaksoa, vaan jossakin alkukohtauksessa nähdään teksti Treehouse of Horror.
The Simpsons Movie -elokuvan versio
Vuonna 2007 valmistuneen elokuvan The Simpsons Movie alussa on sarjan alkutunnusta muistuttava kohtaus. Aluksi nähdään perinteinen pilvien takaa ilmestyvä otsikko "The Simpsons" ja professori Frink ajaa pienellä polkulentokoneellaan ruudun alaosan läpi vetäen perässään banderollia, jossa lukee sana "Movie", ja huudahtaa kuoron perään "Mo-o-ovie on the big screen!". Seuraavaksi kuva zoomaa banderollin o-kirjaimen läpi kaupunkiin. Ensin kuva pysähtyy johtaja Burnsin kartanon kylpyhuoneeseen, jossa Smithers pursottaa tuubista hammastahnaa Burnsin hammasharjalle, mutta Burns kaatuu sen painosta. Sitten kuva zoomaa Kwik-E-Martiin, jossa Apu muuttaa tussilla maitotölkin viimeisen käyttöpäivän vuodesta 2006 vuoteen 2008. Seuraavaksi zoomataan Springfieldin ala-asteen pihalle, missä Dolph, Jimbo ja Kearney nostavat Martinin housuistaan lipputankoon ja tekevät ”lipulle” kunniaa. Sitten kuvassa näkyy perinteinen liitutauluvitsi, jossa Bart kirjoittaa liitutaululle "En lataa tätä elokuvaa laittomasti" (I will not illegally download this movie.). Intro päättyy Green Day -yhtyeen keikalle Springfieldissä, mikä muuttuu osaksi varsinaisen juonen ensimmäistä kohtausta.
Live Action -versio
Brittiläinen tv-kanava kuvasi vuonna 2006 englantilaisten amatöörinäyttelijöiden avulla live action -version, joka jäljittelee tarkasti Simpsonien alkutunnusta. Sitä käytettiin samana vuonna tavallisen alkutunnuksen sijasta 17. tuotantokauden jaksossa ”Vaimot vaihtoon”.
Muita poikkeavia versioita
Ensimmäinen The Simpsons Movien jälkeen esitetty jakso, 19. tuotantokauden avausjakso ”Rakkaudesta lentämiseen” sisältää tavallisesta poikkeavan alkutekstijakson, jossa viitataan elokuvan tapahtumiin. Springfield on ränsistyneen näköinen, Simpsonien talon jälleenrakennus kesken ja mukana on elokuvassa esiintyneitä uusia sivuhahmoja.
Muutamissa joulunaikaan esitetyissä uudemmissa jaksoissa koko alkutunnus on animoitu uudelleen siten, että se tapahtuu lumisena talvena ja kaikkialla on joulukoristeita. Bart liikkuu rullalaudan sijasta lumilaudalla, Homerin uraanisauva onkin karkkitanko jne.
28. kauden jaksossa ”Isyystesti” nähdään mustaa huumoria sisältävä alkutunnus, jossa kaikki Simpsonin perheen jäsenet paitsi Bart kuolevat onnettomuuksissa matkalla kotiin. 31. kauden jaksossa ”Toddin totuus” nähdään vaihtoehtoinen alkutunnus, jossa Simpsonien tilalla on Flandersin perhe ja sarjan nimeksikin on vaihdettu The Flanderseseseses.
Vierailevien ohjaajien sohvavitsit
Joissain 2010-luvulla tehdyissä jaksoissa sohvavitsikohtaus on annettu vierailevan ohjaajan toteutettavaksi, jolloin lopputulos on saattanut poiketa voimakkaasti Simpsoneiden tavanomaisesta tyylistä. Esimerkiksi Ren ja Stimpy -sarjan luoja John Kricfalusi animoi Simpsonien hahmot todella eksentrisellä tyylillä 23. tuotantokauden jaksoon ”Bart oppii läksynsä”, Robot Chicken -sarjan luojat saivat toteuttaa vahanukkeanimaationa lyhyen tarinan 24. tuotantokauden jaksoon ”Kaiken takana on nainen” ja Don Hertzfeldt ohjasi sarjan pitkäikäisyyttä ironisesti kommentoineen surrealistisen sohvavitsin 26. tuotantokauden jaksoon ”Klovni alamaissa”. Henkilöllisyyttään varjeleva yhteiskuntakriittinen graffititaiteilija Banksy käsikirjoitti ja suunnitteli koko alkutekstijakson 22. kauden jaksoon ”Hauskanpitoa hampaat irvessä”. Rick and Morty -sarjan tekijät saivat tehdä 26. kauden jaksossa ”Mathlete’s Feat” sohvavitsistä crossoverin oman sarjansa kanssa ja Eric Goldberg teki Disneyn klassikkoelokuvia jäljittelevän kollaasin 27. kauden jaksoon ”Fland Canyon”. Sohvavitsien vierailevina ohjaajina ovat olleet myös muun muassa Bill Plympton (kolmesti), Steve Cutts, ranskalainen Sylvain Chomet ja puolalainen Michał Socha (kahdesti).
Lundia
thumb|Lundia-kirjahyllyä käytössä. Lundia on Sinituote-konserniin kuuluva huonekaluvalmistaja ja -myyjä, jonka päätuote on Lundia Classic -nimiset hyllyjärjestelmät. Lundia Oy on perustettu vuonna 1948.
Historiaa
Lundia-hyllyjärjestelmä on ruotsalaisen puuseppä Harald Lundqvistin keksintö. Hän perusti ensimmäisen huonekaluveistämönsä vuonna 1939. Lundqvist rakensi verstaassaan hyllyjärjestelmän, joka osoittautui tukevaksi ja kestäväksi. Se oli lisäksi muunneltava sekä helposti koottava ja purettava. Sittemmin Lundqvist patentoi kuuluisan puuhyllyjärjestelmänsä. Vuonna 1945 hyllystöä valmistettiin lisenssillä jo 30 maassa.
Vuonna 1949 Lundiaa alettiin valmistaa myös Suomessa. 1950-luvun keskivaiheilla Lundiaa markkinoi Suomessa Tehokaluste, nykyinen Martela. Tuolloin se mainosti asiakkaihinsa kuuluvan muun muassa SOK, IBM, Valtionrautatiet, Paulig ja Wärtsilä.
1960-luvulta alkaen Lundian matalammista hyllyistä alkoi tulla suosittuja myös nuorten kotien sekä kirja- ja äänilevyharrastajien käytössä. Samalla kun metalliset ja muoviset varastohyllyt alkoivat vallata alaa puisilta, Lundia alkoi suuntautua enemmän kuluttajamarkkinalle kehittämällä samaan ideaan perustuvia, helposti koottavia ja muunneltavia koululaispöytiä, laatikostoja, kaapistoja ja kerrossänkyjä. Pitkään massiivimäntyistä hyllyä sai vain puuvalmiina tai lakattuna valkoisesta kovalevystä tehtyine ovi- ja päätypeileineen, kunnes markkinoille tuli ”jalopuun” ruskeaksi petsattu vaihtoehto.
Vuonna 1981 Lundia-konserniin kuuluivat vastaperustettu holdingyhtiö Lundinvest Oy sekä säilytyskalusteita valmistava Oy Lundia Ab, talous- ja saniteettitavaroiden sekä urheilutilojen varusteiden maahantuoja Kauko-Import Oy, väliseiniä ja sisäkattoja markkinoiva Seinärakenne Oy, urheiluvarusteiden maahantuoja Oy Scanalp Ab, ruotsalainen vientiyhtiö Scandireoler AB sekä maahantuontiyhtiöt Lundia-Vertriebs-GmbH Länsi-Saksassa ja Lundia-Vertriebs-GmbH & Co KG Itävallassa. Konsernin toimitusjohtajana oli Carl-Wilhelm Rosenlew (s. 1929). 1980-luvun loppupuolella konserni työllisti noin 150 ihmistä, ja konserniin kuului myös Lundia-Trading Oy. 1990-luvun alussa Lundinvestillä oli tytäryhtiö Tanskassa, ja se omisti puolet Saksan, Sveitsin ja Itävallan Lundia-yrityksistä. Lundia-hyllyjen lisäksi yhtiöryhmä markkinoi Ruuvari- ja Libra-hyllyjärjestelmiä. Vuonna 1992 Paloheimo osti Lundian ja siirsi vuonna 2002 suuren osan hyllytuotannosta Ruotsiin Lundqvist Inredingar -yhtiön kanssa perustamaansa yhteisyritykseen.
Lundia tänään
Sinituote ja Lundian silloinen toimitusjohtaja Jori Keckman ostivat Lundian Paloheimolta vuonna 2004 osuuksin 70 prosenttia ja 30 prosenttia. Keckman jatkoi toimitusjohtajana syksyyn 2011 saakka. Vuonna 2022 Lundialla on oma myymälä Helsingissä sekä yli 40 jälleenmyyjää Suomessa ja lisäksi jälleenmyyjät Tallinnassa ja Vilnassa.
Lundia Classiciksi nimetyn perinteisen hyllyjärjestelmän lisäksi Lundia Oy:lla on nykyisin myös tuotesarjat Lundia Fuuga ja Lundia Lofty, Lundia System -säilytyslaatikkosarja sekä valaisimia. Tuotannosta 90 prosenttia menee kotimaahan ja kalusteiden kotimaisuusaste on yli 95%.
Lundia-valaisinten suunnittelija Jukka Korpihete palkittiin vuonna 2010 Chicago Athenaeumin hyvän muotoilun palkinnolla Soihtu-seinävalaisimestaan Seuraavana vuonna saman palkinnon sai Stefan Lindforsin Lundialle suunnittelema Matilda-jakkara.
Käytetyt Lundia-hyllyt
Vaikka kirjahyllyjen suosio on vähentynyt vuosituhannen vaihteen jälkeen, käytetyt Lundia-puuhyllystöt ovat yhä suosittuja kirja- ja äänilevyharrastajien parissa ja kodin varastotiloissa. Jokioisissa toimiva, vuonna 2008 perustettu SigaMagee Oy on erikoistunut muun muassa kierrätettyjen Lundia-hyllystöjen ostoon ja myyntiin. Yrittäjä Pekka Ekholmin mukaan tyypillinen asiakas on eläkkeelle jäänyt yliopiston professori.
La Forêt-sur-Sèvre
La Forêt-sur-Sèvre on Ranskan kunta Deux-Sèvresin departementissa Uuden-Akvitanian hallintoalueella. Sen pinta-ala on 55,9 neliökilometriä ja siellä on arviolta 2 337 asukasta (vuonna 2016).
La Forêt-sur-Sèvre kuuluu Bressuiren kaupungin ympärille syntyneeseen 45 kunnan muodostamaan taajamakuntaan communauté d'agglomération du Bocage bressuirais (CA2B). Kunnan läpi virtaa Loiren sivujoki Sèvre nantaise.
C6 (juna)
Vuonna 1987 vaunut 2789 ja 2790 muutettiin C16-tyyppiin ja siirrettiin käyttöön Saltsjöbananille. Vuosina 1992–1995 muiden vaunujen ohjaamoihin tehtiin muutoksia ja ne saivat uuden tunnuksen C6H.
La Forêt-sur-Sèvre
Vuoden 1973 alusta La Forêt-sur-Sèvren kuntaan liitettiin myös Montigny, La Ronde ja Saint-Marsault.
Bill Buckner
pienoiskuva|Bill Buckner [[Wrigley Fieldillä 11. kesäkuuta 1981.]] William Joseph Buckner (14. joulukuuta 1949 – 27. toukokuuta 2019) on entinen Major League Baseballin pelaaja, jonka pelipaikkana oli ensimmäinen pesä. Vaikka Buckner voitti vuoden 1980 lyöjäkuninkuuden, edusti Chicago Cubsia tähtiottelussa ja löi uransa aikana yli 2700 osumaa, hänet muistetaan lähinnä merkittävästä virheestä vuoden 1986 World Seriesin kuudennessa pelissä.
Alemmat sarjatasot, 1968–1970
Yhdeksäntoistavuotias Buckner pelasi ensimmäiset ottelunsa Baseballin Major Leaguessa syyskuussa 1969, kun hänet valittiin Los Angeles Dodgersiin. Sinä vuonna Buckner pelasi vain yhdessä pelissä 21. syyskuuta, jolloin Dodgers kohtasi San Francisco Giantsin. Seuraavana vuonna hänen lyöntituloksensa oli vain .191 eikä hän lyönyt kertaakaan kunnaria, joten Buckner siirrettiin alemmassa liigassa pelanneeseen Spokane Indiansiin. Indiansissa Bucknerin vakuuttava lyöntitulos .335 riitti toiseen mahdollisuuteen, ja Buckner palasi Dodgersiin syyskuussa. Loppukaudella hänen lyöntituloksensa oli .277, ja hän ansaitsi viisi juoksua sekä neljä avustusta.
Los Angeles Dodgers (1971–1976)
Vuonna 1971 Buckner nimettiin Dodgersin aloittavaksi oikeaksi koppariksi, ja pelasi myös jonkin verran ensimmäisellä pesällä. Vuonna 1976 Dodgers osti Reggie Smithin oikeaksi koppariksi St. Louis Cardinalsilta, joten Bucknerin pelipaikaksi muutettiin lopullisesti vasen takakenttä. Dodgersissa pelatessaan Bucknerin löi 773 pelissä yhteensä 38 kunnaria sekä kaiken kaikkiaan 347 juoksua.
Chicago Cubs (1977–1984)
Vuoden 1976 kauden jälkeen Buckner ja Ivan De Jesus vaihdettiin Chicago Cubsiin Rick Mondayta vastaan. Cubsissa Bucknerin pelipaikka siirrettiin pysyvästi ensimmäiselle pesälle. Alkuun näytti silti että Dodgersit olisivat hyötyneet pelaajavaihdosta enemmän, sillä Monday toimi keskikopparina kun joukkue pääsi World Seriesiin vuosina 1977 ja 1978. Buckner kuitenkin nousi Cubsin tähdeksi ja joukkueessa ollessaan ylitti .300 lyöntituloksen neljästi. Hän myös sijoittui lyöntitulokseltaan liigan parhaaksi vuonna 1980, ja hänet valittiin ainoana edustamaan Cubsia vuoden 1981 tähtiotteluun.
California Angels (1987–1988), Kansas City Royals (1988–1989)
Buckner vapautettiin Red Soxista kesken vuoden 1987 kautta, vaikka hän oli lyönyt hyvin, saanut kaksi kunnaria sekä avustanut 42 juoksua. Buckner liittyi loppukaudeksi California Angelsiin, mutta jäi joukkueesta seuraavan vuoden toukokuussa. Hän liittyi seuraavaksi Kansas City Royalsiin, missä pelasi myös vuoden 1989 kauden.
Paluu Boston Red Soxeihin (1990)
Vuonna 1990 Buckner palasi Red Soxiin ja pelasi ensimmäisen ottelunsa 9. huhtikuuta keräten yleisön suosionosoitukset. Hän ei kuitenkaan pysynyt joukkueessa kauan vaan jäi eläkkeelle jo 22 ottelun jälkeen.
Ngaremlengui
Ngaremlengui on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 47 neliökilometriä. Vuoden 2015 väestönlaskennassa asukkaita oli 350.
Epifaneia
Epifaneia voi viitata seuraaviin antiikin aikaisiin kaupunkeihin:
Vuoden 1929 pörssiromahdus
thumb|225px|Ihmisiä [[New Yorkin pörssin edustalla romahduksen jälkeen.]] Wall Streetin vuoden 1929 pörssiromahdus, jota kutsutaan myös suureksi romahdukseksi ( tai Crash of ’29), oli New Yorkin pörssin kurssien romahdus, joka alkoi 24. lokakuuta 1929 (”musta torstai”) ja jatkui voimakkaana aina 29. lokakuuta asti (”musta tiistai”). Pörssiromahdus oli näkyvin merkki maailmanlaajuisen laman alkamisesta. Kurssien toipuminen romahdusta edeltäneelle tasolle kesti 25 vuotta.
Tausta
pienoiskuva|Yhdysvaltain bruttokansantuotteen kehitys vuosina 1920–1940. Keltaisella vuosittainen ja mustalla pitkän ajan kehitys. Luvut vuoden 1999 Yhdysvaltain dollareina.
Ensimmäisen maailmansodan jälkeinen aika
Yhdysvallat oli liittynyt ensimmäiseen maailmansotaan vuonna 1917. Yhdysvaltalaisjoukkoja lähetettiin Eurooppaan ja sotatoimien vuoksi valtio otti tiukemman kontrollin taloudesta. Sodan päätyttyä marraskuussa 1918 siihen osallistuneet valtiot olivat kärsineet huomattavia tappioita ja taloudellisia vahinkoja. Yhdysvallat oli rahoittanut merkittävästi sotaa käyviä valtioita. Yhdistyneen kuningaskunnan asema maailman finanssikeskuksena heikkeni. Taisteluja ei oltu käyty Yhdysvaltain omalla maaperällä, joten sen teollisuus oli pysynyt käynnissä sodan ajan. Maan vienti pysyi korkeana sodan jälkeisiin vuosiin saakka.
Nopea kysynnän ja viennin kasvu sodan jälkeen johti voimakkaaseen inflaatioon ja vuonna 1920 Yhdysvaltojen talous ajautui vuoden pituiseen lamaan. Vuosien 1920–1921 laman aikana maan bruttokansantulo väheni kuusi prosenttia ja työttömyys kasvoi neljään miljoonaan, noin 11 prosenttiin Yhdysvaltojen siviilityövoimasta. Luku oli korkein koko vuosikymmenen aikana.
Nopean kasvun aika
Vuosien 1920–1921 laman jälkeen Yhdysvaltain talous kasvoi nopeasti. Voimakkaan talouskasvun aikaa kutsuttiin kuohuvaksi 20-luvuksi. Vuosien 1922–1928 välisenä aikana Yhdysvaltain bruttokansantulo kasvoi 40 prosenttia, teollisuustuotanto 70 prosenttia ja työn tuottavuus 75 prosenttia teknologian kehittymisen myötä. Työttömyys pysyi maltillisena ja asukaskohtainen tulo kasvoi 30 prosenttia. Sähkön käyttö teollisuudessa ja kotitalouksissa tuli yleiseksi. Amerikkalainen kulutuskulttuuri sai alkunsa ja syntyi nykyaikainen markkinointi, joka keskittyi tuotteen ominaisuuksien sijasta kulutuksen ilmapiiriin. Kulutusluotto oli halpaa.
Osakesijoittamisesta tuli helpompaa. Vuonna 1929 25 % yhdysvaltalaisista omisti osakkeita, kun ennen ensimmäistä maailmansotaa osuus oli ollut vain kolme prosenttia. Osakkeiden hinnat olivat nousseet 150 prosenttia vuosien 1921 ja 1928 välisenä aikana. Yhdysvaltain keskuspankki Federal Reserve piti korkotason matalalla turvatakseen kultakannan perustana olleet varantonsa. Korkotasoa nostettiin vasta 1927. Korkoja laskettiin kuitenkin pian Englannin punnan tukemiseksi, mikä ruokki syntyvää osakekuplaa.
Sodan aikana ja 1920-luvun alussa maahanmuutto Yhdysvaltoihin oli voimakasta, mikä lisäsi asuntojen kysyntää. Asuntolainojen saaminen oli helppoa ja riskinotto lainoilla oli yleistä. Asuntolainojen korkoja maksettiin palkalla, mutta samalla haettiin uutta lainaa vanhojen velkojen maksamiseksi. Vuosina 1921 ja 1924 säädettiin lakeja maahanmuuton vähentämiseksi, mikä johti asuntojen kysynnän taittumiseen 1925. Asuntojen arvo laski. Asuntoa ei voinut enää käyttää samansuuruisena vakuutena uuteen asuntolainaan. Asunnonomistajat velkaantuivat ja ulosmittausten määrä kaksinkertaistui jo ennen pörssiromahdusta vuosien 1926 ja 1929 välillä.
Tapahtumat
lang=fi|thumb|450px|Vuoden 1929 pörssiromahdus ja [[Dow Jones Industrial Average -indeksi.]]
Romahduksen enteet
Osakemarkkinoilla meni hyvin alkuvuonna 1929, mutta 25. maaliskuuta koettiin pieni notkahdus.
Aiempaa useampi yhtiö päätti maksaa suurempia osinkoja. Tuotannon määrä oli kasvanut vuoden ensimmäisen puolikkaan ajan, ja ennen romahdusta keskuspankin tuotantoindeksissä oli tapahtunut pieni pudotus ainoastaan heinäkuussa, mutta se kuroutui umpeen syksyllä. Monet asiantuntijat pitivät osakkeiden nousua varmuutena. Harvardin taloudellisen seuran lehdessä väitettiin, ettei vuosien 1920–1921 laman kaltainen tilanne ole mahdollinen, ja taloustieteilijä Irving Fisher uskoi vielä kaksi viikoa ennen romahdusta, että osakkeiden arvot jatkavat kasvua.
20. syyskuuta 1929 uutisoitiin brittiläistä suursijoittaja Clarence Hatrya vastaan nostetuista petossyytteistä. Tämän seurauksena osakkeiden arvot laskivat Lontoon pörssissä, minkä vuoksi brittiläiset sijoittajat vetivät pois sijoituksiaan Yhdysvalloista. Englannin pankki nosti korkojaan estääkseen kultavarantojen karkaamisen maasta. Britannian tapahtumat huolestuttivat sijoittajia Yhdysvalloissa, ja 24. ja 27. syyskuuta useat yhdysvaltalaissijoittajat alkoivat myydä osakkeitaan New Yorkin pörssissä, mikä laski niiden arvoa. Kehitys jatkui vaihdellen muutaman päivän ajan.